Maneičių II tvenkinys
55°36′46″ š. pl. 25°44′12″ r. ilg.﻿ / ﻿55.61278°š. pl. 25.73667°r. ilg.﻿ / 55.61278; 25.73667 Maneičių II tvenkinys - tvenkinys Lietuvoje, Utenos rajone, 4,5 km į šiaurės rytus nuo Sudeikių. Sudarytas užtvenkus bevardį upelį (Alaušo ežero intakas) 0,7 km nuo jo žiočių. Tvenkinio ilgis iš šiaurės rytų į pietvakarius - 0,84 km, plotis - iki 0,28 km. Yra 2 mišku apaugusios salos (0,24 ha ir 0,07 ha). Į didesniąją salą, esančią prie šiaurinio kranto, yra nutiestas tiltelis. Šiaurėje už 5 m pločio pylimo telkšo tos pačios altitudės (146,0 m) Maneičių I tvenkinys, pasroviui iškart telkšo Maneičių III tvenkinys. Rytinis ir pietinis krantai aukšti. Tvenkinį beveik iš visų pusių supa Ąžuolaušio miškas. Pietvakarinėje pakrantėje įsikūręs Maneičių kaimas. Iki užtvenkimo toje vietoje telkšojo Varnakio ir Varnakėlio ežerai.